Celtic Frost

Celtic Frost var et heavy metal-band fra Zürich i Sveits som har vært et avant-garde metal-band som har influert en mengde metal-band, og regnes som et av de mest innflytelsesrike bandene innen death- og black metal-sjangerne.

 Biografi 
Bandet ble stiftet i 1984 av Tom Warrior og Martin Eric Ain etter oppløsningen av Hellhammer, og de debuterte med albumet Morbid Tales, som ble utgitt som EP- i Europa samme år. Albumet ble gitt ut i USA med to ekstra spor, som et studioalbum. Deretter EP-en Emperor's Return, etterfulgt av studioalbumet To Mega Therion fra 1985. I 1988 kom albumet Cold Lake, som ble mottatt dårlig av fansen da stilen var lagt om til glam metal. To år senere kom Vanity/Nemesis, og nå var stilen thrash metal. Bandet ble oppløst i 1992 og ble gjenforent igjen i 2003. Celtic Frost ga så ut albumet Monotheist i 2006 og dro på verdensturné. Tom Warrior forlot bandet tidlig i 2008, og på en pressemelding som ble lagt ut på hjemmesidene til bandet 9. september 2008 ble det fortalt at bandet er oppløst for godt.

Som et tidlig ekstrem metal-band har bandet influert mange andre band, både innen death, black og thrash metal. Band som har nevnt at har blitt influert og/eller har spilt coverlåter av bandet er Therion (tok navnet fra albumet To Mega Therion), Melvins, Opeth, Between the Buried and Me, Opera IX, Evoken, Nile, Amorphis, Stormtroopers of Death, Paradise Lost, Anathema, Nirvana, HIM, Dimmu Borgir, The Gathering, Akercocke, Sarcófago, Sepultura, Samael, Tiamat, Emperor, Mayhem, My Dying Bride, Darkthrone, Satyricon, High on Fire, Nokturnal Mortum, Obituary, Gorgoroth, Mortician og 1349 med flere. Dave Grohl (x-Nirvana, Foo Fighters) har sagt flere ganger at Frost har vært en inspirasjon for ham. Han inviterte Tom Warrior til å være med på soloprosjektet Probot (2004) hvor Warrior var med og skrev sporet «Big Sky».

 Medlemmer 
 Siste medlemmer 
 Tom Warrior (Thomas Gabriel Fischer) – Vokalist og gitarist (1984–1993, 2003-)
 Martin Eric Ain – Bassist (1984–1985, 1987, 1990–1993, 2003-)
 Franco Sesa – Trommeslager (2004–)

 Tidligere medlemmer 
Gitarister
 Ron Marks (1987)
 Oliver Amberg (1988–1989)
 Erol Unala (2003–2005)
 Curt Victor Bryant (1988–1993) (også bassist)
 Anders Odden – (2006–2007) (turnémusiker)

Celtic Frost på Tuska Open Air Metal Festival 2006|thumb

Trommeslagere
 Isaac Drasco (1984)
 Stephen «Evoked Damnator» Priestly (1984, 1988–1993)
 Reed St. Mark (1985–1988, 2003–2004)

Bassister
 Dominic Steiner (1986)

 Utgivelser 
ÅrTittelPlateselskapPersonell1984Morbid Tales (EP)Noise RecordsTom G. Warrior, Martin Ain og Stephen Priestly1985Emperor's Return (EP)Noise RecordsTom G. Warrior, Martin Ain og Reed St. Mark1985To Mega TherionNoise RecordsTom G. Warrior, Martin Ain og Reed St. Mark1986Tragic Serenades (EP)Noise RecordsTom G. Warrior, Martin Ain og Reed St. Mark1987Into the Pandemonium (EP)Noise RecordsTom G. Warrior, Martin Ain og Reed St. Mark1988Cold LakeNoise RecordsTom G. Warrior, Martin Ain, Stephen Priestly, Curt Bryant og Oliver Amberg1990Wine in My Hand (EP)Noise RecordsTom G. Warrior, Martin Ain, Stephen Priestly og Curt Bryant1990Vanity/NemesisNoise RecordsTom G. Warrior, Martin Ain, Stephen Priestly og Curt Bryant2006MonotheistCentury MediaTom G. Warrior, Martin Ain og Franco Sesa

 Referanser 

 Litteratur 
 Are you morbid? av Thomas Gabriel Fischer ISBN 1860743102

 Eksterne lenker 


  Celtic Frost hos MySpace

Kategori:Sveitsiske heavy metal-band
Kategori:Celtic Frost